Εύη Βατίδου

Η Εύη (Ευαγγελία) Βατίδου (Αθήνα, 24 Ιανουαρίου 1976) είναι Ελληνίδα πρώην μοντέλο, εστεμμένη Μις Ελλάς 1999 και τηλεπαρουσιάστρια, γνωστή επίσης και ως πρώην σύζυγος του ποινικολόγου Αλέξη Κούγια.

Τηλεόραση
Ξεκίνησε την τηλεοπτική της πορεία το 1998, ως παρουσιάστρια της εκπομπής «UK Top» στο μουσικό κανάλι MAD, ενώ παράλληλα εργαζόταν ως μοντέλο. Ακολούθησαν τα καλλιστεία του ΑΝΤ1, όπου στέφθηκε Μις Ελλάς 1999.

Το 2008 συμμετείχε στην εκπομπή του STAR, «Μέσα σ' όλα» ενώ τη σεζόν 2008-09 ήταν συμπαρουσιάστρια των Δημήτρη Παπανώτα και Χριστίνας Αλούπη στην εκπομπή «Υπάρχει λόγος». Ακολούθησε η συνεργασία με τον Ανδρέα Μικρούτσικο στην εκπομπή «Παρέα με τον Ανδρέα» αλλά και ο διαγωνισμός «Playmate of the Year» (2009) όπου ήταν στην κριτική επιτροπή.

Μετά από αρκετά χρόνια τηλεοπτικής αποχής, επανήλθε το καλοκαίρι του 2017, ως παρουσιάστρια της εκπομπής «Summer Style» στο Epsilon TV.

Από το 2018 μέχρι το 2021 ασχολήθηκε ενεργά με τις τηλεπωλήσεις, συμμετέχοντας σε εκπομπές του Μένιου Φουρθιώτη αλλά και δικές της, στο κανάλι New Epsilon TV.

Από το 2021 μέχρι το 2023 παρουσίαζε την εκπομπή συνοικεσίων «Για πάντα μαζί» με τα γραφεία γνωριμιών Θάνος, στο ίδιο κανάλι αλλά και σε αντίστοιχα περιφερειακά.

Πολιτική
Το 2023 έβαλε υποψηφιότητα ως βουλευτής στο Βόρειο Τομέα Αθηνών με τη «Φωνή Λογικής» της Αφροδίτης Λατινοπούλου. Στις Ευρωεκλογές του 2024, υπήρξε υποψήφια ευρωβουλευτής με το «Λ.Α.Ο.Σ.» του Φίλιππου Καμπούρη. Δεν εξελέγη.

Προσωπική ζωή
Από το 2001 μέχρι το 2007 ήταν παντρεμένη με τον ποινικολόγο Αλέξη Κούγια. Μαζί απέκτησαν δύο παιδιά, τον Χρήστο (9/3/2002) και την Μάιρα (20/1/2005) που σπουδάζουν νομικά.

Τηλεόραση
ΈτοςΤίτλοςΚανάλιΡόλοςΣημειώσεις1998Είμαστε στον αέραMEGAΛίντα1 επεισόδιο1998-1999UK TopMADΗ ΊδιαΠαρουσιάστρια1999Διαγωνισμός Ομορφιάς ΑΝΤ1ΑΝΤ1Διαγωνιζόμενη / Μις Ελλάς2008Μέσα σ' όλαSTARΣυμπαρουσιάστρια2008-2009Υπάρχει λόγοςΠαρουσιάστρια2009Παρέα με τον ΑνδρέαΣυμπαρουσιάστριαPlaymate of the yearΚριτική Επιτροπή2017Summer StyleEpsilon TVΠαρουσιάστρια2018-2019Μένιος LiveNew Epsilon TVΣυμπαρουσιάστριαΑποκαλυπτικά Live2019-2021Αποδείξεις Live2020-2021Extra MallΠαρουσιάστριαOpen TV2021-2023Για πάντα μαζίNew Epsilon TV

Παραπομπές

Κατηγορία:Ελληνίδες μοντέλα
Κατηγορία:Ελληνίδες τηλεπαρουσιάστριες